Liiklusohutusprogrammi elluviimiskava 2025

Põhilised tegevused, mis liiklusohutusprogrammi elluviimiskavas on kirjeldatud, jäävad 2025. a samaks.

1. Ettepanek on **1.4.9 punkti eesmärki** täpsustada järgnevalt:

Koolieelse lasteasutuse riikliku õppekava ning põhikooli ja gümnaasiumi riiklike õppekavade rakendamine, seire ja vajaduse korral **ettepanekute kogumine** muudatuste tegemiseks.

*Täpsustus on vajalik, kuna 2025.a õppekava muuta kavas ei ole. Küll aga saab kehtiva õppekava rakendumise kohta koguda ettepanekuid edasiseks õppekava arendusprotsessiks.*

2. Vastavalt tuleks täpsustada ka **1.4.9 punkti indikaatorit/tulemust:**

Koolides ja lasteasutustes rakendatakse uut õppekava, kus on kirjeldatud liiklusohutusega seotud pädevused ja õpitulemused. Õppekava rakendamisprotsessis on kogutud ettepanekuid uue õppekavaarenduse tarbeks pädevuste, õpitulemuste muutmisvajaduse kohta liiklusohutusega seotud teemadel.

3. Tegevuste maksumust seoses liikluskasvatuse teemadega ei ole võimalik eraldi välja tuua, kuna see on osa õppeprotsessist. Õppevara koostamiseks 2025.a riigihankeid kavandatud ei ole. Õppevara koostavad õpetajad ja panevad selle e-koolikotti. HTM õpetajate koolitusega ei tegele, koolitused toimuvad KOV- ide kaudu. Seetõttu ei ole meil infot, kui palju neid on kavandatud.